**Bærumsforeningen for offentlige pensjonister**

**Årsmelding 2015**

**Styret har i perioden bestått av følgende:**

Leder Ragna Berget Jørgensen, valgt for 1 år

Kasserer Marit Melby, 1 år igjen av perioden

Sekretær: Liv Sundt-Ohlsen valgt for 2 år

Styremedlem Helge Bostad, valgt for 2 år

Styremedlem Inger Johanne Evje, 1 år igjen av perioden

Styremedlem Brit Mostue, valgt for 1 år

Varamedlemmer Tore Boug Jensen (Avdød våren 2015)

Torolf Støyva er senere oppnevnt av styret

Wencke Skard valgt for 1 år

**Revisor:** Ingrid Liodden

Vara: Solveig Kommandantvold

**Kaffe og ryddekomité:** Kari V. Riise

Signe Otnes

**Tur komite:**  Brita Lund, leder

Wenche Skard

Karl Eilert Sundt-Ohlsen

**Representanter til Bærumspensjonistenes Fellesforening:**

Ragna Berget Jørgensen

Liv Sundt-Ohlsen

Helge Bostad

Vara: Marit Melby

Inger Johanne Evje

Kari V. Riise

**Valgkomité** Mimmi Jernquist

Torolf Støyva

Brita Lund

I perioden har det vært avholdt 10 styremøter og 8 medlemsmøter. Vi har holdt alle våre medlemsmøter på Bekkestua bibliotek, Røde Korshuset i Sandvika og i Kommunegården rom 2/3.

Foreningen sendte 24.03.15 statsråd Robert Eriksson, arbeids og inkluderingsdepartementet brev om Regulering av offentlige alderspensjoner, og meget raskt, den 30.04.15 mottok foreningen svarbrev fra statsråden. Begge brevene følger vedlagt årsmeldingen.

**Vi har hatt følgende arrangement:**

**27.01.15 Tirsdag:**

Generalsekretær i Nasjonalforeningen Lisbet Rugtvedt holdt foredrag om demensomsorgen i kommunene. Hun hadde en god og interessant gjennomgang om hvordan demensomsorgen er organisert, men mye kan gjøres ennå. Skal man forebygge eller utsette byggingen. Hun understreket at det som er bra for hjertet er også bra for hjernen. Hun oppfordret videre til å bruke musikk i demensterapien. Hun pekte også på at kommunene trenger mange ulike boløsningstilbud. Hun orienterte også om at Bærum kommune hadde nylig undertegnet en avtale mellom Nasjonalforeningen om et mer demensvennlig samfunn.

**24.02.15 Tirsdag:**

Seksjonsleder for forvaltning og tildeling i Bærum kommune, Bente Molvær Nesseth holdt en interessant orientering om helse/pleie og omsorgstilbudet i Bærum kommune.

**24.03.15 Tirsdag:**

Årsmøtet, vi åpnet kl. 1200 med foredrag av varaordfører Ole Kristian Udnes, hvor han gjennomgikk aktuelle politiske saker i Bærum, deretter vanlige årsmøtesaker. Viser her til utsendt egen protokoll fra årsmøtet.

**28.04.15 Tirsdag:**

Åpent kulturmøte Bekkestua bibliotek kl. 1200. Professor og nordenvenn Jan-Erik Solheim holdt et interessant foredrag om Grønland – før og nå!!

**28.05.15 Torsdag:**

Sommertur til Forsvarsmuseet.

Turkomiteen hadde tilrettelagt en vellykket tur til Forsvarsmuseet. Vi fikk en god historisk gjennomgang og mange spørsmål ble stilt fra deltakerne. Vi spiste også lunsj på museet.

**26. august** **Onsdag:**

Foredrag om Nasjonalt prosjekt: **Menn i helse**, ved **Fylkeskoordinator** **Buskerud Maja Støkel Malm** (Hanne Mensner Lerstang, forfall). Et spennende prosjekt om hvordan få flere menn inn i omsorgsyrket. Flere kommuner deltar i dag i prosjektet og har lyktes med å få utdannet flere menn innen omsorgs sektoren. Også Bærum kommune har undertegnet avtale og er i gang med prosjektet.

**23. september Onsdag:**

I april i år åpnet et nytt **Nasjonalt kompetansesenter for kultur, helse og omsorg**. Sentret ligger i Levanger og daglig **leder Odd Hånes** orientere om senteret og hva det står for. Ikke minst at Kultur gir helse! En god og innholdsrik orientering om kultur helse og omsorg.

at

**28. oktober**  **Onsdag:**

Musikk og musikkterapi er en viktig del av vår hverdag. **Bengt Ole** **Nordström** formidlet sin kunnskap om musikkens betydning for eldre. Nordström er en dyktig trubadur og ga oss en fin stund gjennom sang og musikk og ord.

1.**desember Tirsdag:**

Julemøte. Julemøtet ble arrangert på **Klækken hotell**.

Turkomiteen hadde lagt opp til en fin medlemstur til Klækken Hotell, Ringerike. Før julelunsjen hadde vi kulturelt innslag med besøk med omvisning og orientering på Ringerikes Museum og Norderhov kirke.

Styret takker for et interessant år og ønsker foreningen lykke til videre i sitt arbeide.

Ragna Berget Jørgensen Liv Sundt- Ohlsen Marit Melby

Inger Johanne Evje Helge Bostad Brit Moestue